b'\n_START_ARTICLE_\nTeselacija\n_START_PARAGRAPH_\nTesel\xc3\xa1cija je mozai\xc4\x8dna razporeditev geometrijskih likov po ravnini (tudi: po ploskvi, redkeje: razporeditev teles po prostoru) tako, da se liki stikajo z robovi brez vrzeli hkrati pa se liki tudi ne prekrivajo (podobno kot pri mozaiku). Teselacija se imenuje tudi pokritje ravnine ali tlakovanje ravnine._NEWLINE_Teselacijo lahko zasledimo v umetnosti \xc5\xbee od samih za\xc4\x8detkov likovnega izra\xc5\xbeanja. V novej\xc5\xa1em \xc4\x8dasu se je veliko ukvarjal s teselacijo nizozemski grafik Maurits Cornelis Escher._NEWLINE_Izraz teselacija izhaja iz latinske besede tessella, ki pomeni plo\xc5\xa1\xc4\x8dat kamen\xc4\x8dek (lahko tudi ko\xc5\xa1\xc4\x8dek keramike ali stekla) za izdelavo mozaika.'